ΓΡΑΠΤΗ ΕΡΩΤΗΣΗ E-2242/02

υποβολή: James Nicholson (PPE-DE) προς το Συμβούλιο

(23 Ιουλίου 2002)

Θέμα: Καταπίεση βορειοβιετναμέζων προσφύγων

Πιστεύεται ότι περίπου 150 000 πρόσφυγες κρύβονται στην κινεζική πλευρά των συνόρων ανάμεσα σε Κίνα και Βόρειο Βιετνάμ. Η Κίνα έχει αρνηθεί το καθεστώς του πρόσφυγα στους ανθρώπους αυτούς οι οποίοι, εάν συλληφθούν,φίστανται κτηνώδη και απάνθρωπη μεταχείριση και στη συνέχεια επαναπατρίζονται στο Βόρειο Βιετνάμ. Εάνπάρξειπόνοια ότι ήρθαν σε επαφή με χριστιανούς, τότεποβάλλονται στις πιο βάναυσες τιμωρίες.

Αν ανακαλυφθεί ότι κάποιος κρατούμενος προσηλυτίσθηκε στο Χριστιανισμό, τότε μπορεί να ακολουθήσουν φρικτά βασανιστήρια, φυλάκιση σε τρομερά στρατόπεδα καταναγκαστικών έργων ή εκτελέσεις με συνοπτικές διαδικασίες.

Θα μπορούσε το Συμβούλιο να αναφέρει σε τι είδους διαβήματα έχει προβεί προς τις αρχές της Κίνας και του Βόρειου Βιετνάμ σχετικά με την απαράδεκτη κατάσταση αυτών των προσφύγων και τι δεσμεύσεις αναλήφθηκαν που να δείχνουν ότι θα σταματήσουν αυτές οι περιπτώσεις κατάχρησης εξουσίας·

Απάντηση

(6 Φεβρουαρίου 2003)

1. Το Συμβούλιο έχει επίγνωση της σοβαρής κατάστασης των προσφύγων της Βόρειας Κορέας και συμμερίζεται τις ανησυχίες του αξιότιμου κ. βουλευτή επί του θέματος. Η ΕΕ έχει επανειλημμένως εκφράσει τις σοβαρότατες ανησυχίες της κατά τις επαφέςψηλού επιπέδου με το Πεκίνο και τη Πιονγκ Γιανγκ. Η ΕΕ θα εξακολουθήσει να παροτρύνει τις δύο οικείες χώρες να σέβονται τα ανθρώπινα δικαιώματα και να τηρούν το διεθνές ανθρωπιστικό δίκαιο, συμπεριλαμβανομένων των διατάξεων περί προσφύγων, τις οποίες έχουν προσυπογράψει, ανεξάρτητα από το αν τα κίνητρα της διέλευσης των συνόρων είναι ανθρωπιστικής ή πολιτικής φύσεως.

2. Η ΕΕ έθεσε το ζήτημα στη Βορειοκορεατική πλευρά κατά την τελευταία ενημέρωση των αρχηγών αποστολών της ΕΕ σχετικά με τα ανθρώπινα δικαιώματα, η οποία έλαβε χώρα στα μέσα Μαΐου και κατά την τελευταία επίσκεψη της τρόικας στην Πιονγκ Γιανγκ, στα μέσα Ιουνίου του 2002. Κατά τις δύο αυτές συναντήσεις, η ΕΕ προέτρεψε ιδίως τη Λαϊκή Δημοκρατία της Κορέας να σεβασθεί τα ανθρώπινα δικαιώματα όσων έχουν συλληφθεί στα σύνορα ή επαναπατρισθεί βιαίως από την Κίνα. Η ΕΕ προέτρεψε επίσης την κυβέρνηση της Λαϊκής Δημοκρατίας της Κορέας να καταβάλει περισσότερες προσπάθειες για την άνοδο του βιοτικού επιπέδου του πληθυσμού της που κατοικεί σε απομονωμένες περιοχές στα σύνορα με την Κίνα.

3. Η ΕΕ διεξήγαγε επίσης πολλές ειλικρινείς και διεξοδικές συζητήσεις με τις κινεζικές αρχές, στα πλαίσια του τακτικού πολιτικού διαλόγου και του διαλόγου περί ανθρωπίνων δικαιωμάτων της ΕΕ, η τελευταία σύνοδος των οποίων πραγματοποιήθηκε στη Μαδρίτη τον περασμένο Μάρτιο. Η ΕΕ κάλεσε την κινεζική πλευρά να συνεχίσει την ρεαλιστική προσέγγιση του θέματος των αιτούντων άσυλο που έχουν προσφύγει στις πρεσβείες της ΕΕ και να αντιμετωπίσει ριζικά τις αιτίες των προβλημάτων αυτών στα πλαίσια της απόλυτης συμμόρφωσης με τιςποχρεώσεις που απορρέουν από τη Σύμβαση της 28ης Ιουλίου 1951 περί του καθεστώτος των προσφύγων. Η ΕΕ κάλεσε το Πεκίνο να προτρέπει τη Λαϊκή Δημοκρατία της Κορέας να μην τιμωρεί όσους επιστρέφουν και εξέφρασε την ελπίδα ότι οι καταναγκαστικοί επαναπατρισμοί δεν θα συνεχισθούν εφόσον συνεχίζονται οι τιμωρίες. Τέλος, η ΕΕ δήλωσε ότι είναι πρόθυμη να συνεργασθεί με τις κινεζικές αρχές, τις ΜΚΟ και τιςπηρεσίες του ΟΗΕ προκειμένου να βελτιώσει την κατάσταση των Βορειοκορεατών στην Κίνα.